# Trent Alexander-Arnold

Trent John Alexander-Arnold (7 d'octubre de 1998) és un futbolista professional anglès que juga com a defensa dret per l'equip de la Premier League Liverpool i la selecció nacional anglesa.
Alexander-Arnold és un graduat acadèmic del Liverpool i va debutar-hi professionalment el 2016, amb divuit anys. Des d'aleshores, ha jugat més de 40 partits i ha guanyat el títol de jugador jove de la temporada del club el 2017 i el 2018. Ha representat Anglaterra en tots els nivells juvenil, del sub-16 al sub-21 abans de debutar professionalment el juny de 2018. Posteriorment, ha representat aquesta nació a la Copa del Món de Futbol de 2018.

## Carrera en equips
### Liverpool
#### Inicis de la seva vida i carrera

Alexander-Arnold va néixer a West Derby, Liverpool; on va estudiar a St. Matthews Catholic Primary School. Quan tenia sis anys, la seva escola va ser invitada a un campament d'estiu que organitzava l'equip de futbol local Liverpool. El nom d'Alexander-Arnold va sortit d'un barret per anar al camp, on va cridar l'atenció de l'entrenador de l'acadèmia Ian Barrigan, que subseqüentment li va oferir l'oportunitat d'unir-se a l'acadèmia de l'equip. Va començar a entrenar-se de dos a tres cops a la setmana i després va ser capità de l'equip sub-16 i sub-18 sota l'entrenador Pepijn Lijnders. Va excel·lir durant el seu temps a l'acadèmia i el 2015 va ser seleccionat per l'excapità del Liverpool Steven Gerrard, que va avisar que tindria un futur brillant a l'equip a la seva autobiografia. En la pretemporada 2015-2016, Alexander-Arnold va ser elegit per formar part del primer equip per l'entrenador Brendan Rodgers per l'amistós final de pretemporada contra el Swindon Town FC, el seu debut no oficial en una victòria 2-1.

#### Temporada 2016-2017

Havent format part de la gira de la pretemporada del Liverpool als Estats Units, Alexander-Arnold va debutar al primer equip el 25 d'octubre de 2016, sent titular en la victòria 2-1 contra el Tottenham Hotspur FC en la quarta ronda de la Copa de la lliga anglesa de futbol. Va rebre una targeta groga la primera part per una falta a Ben Davies abans de ser substituït pel defensa dret titular Nathaniel Clyne el minut 68. L'excapità Gerrard després va donar suport a Alexander-Arnold "per a esdevenir un professional important" després del seu debut amb una actuació que també li va guanyar un lloc a l'equip de la ronda de la Copa de la lliga anglesa de futbol juntament amb el seu company d'equip Daniel Sturridge.
El 8 de novembre de 2016 el Liverpool va anunciar que Alexander-Arnold, així com Kevin Stewart i el company de l'acadèmia juvenil Ben Woodburn, havien signat nous contractes a llarg termini amb l'equip. Va ser titular al següent partit de la Copa de la lliga anglesa més tard en aquell mes i va registrar la seva primera assistència per l'equip, ajudant el davanter Divock Origi a marcar el primer gol en una victòria 2-0 contra el Leeds United FC. També va ser elegit home del partit per la seva actuació. Alexander-Arnold va debutar a la Premier League el 14 de desembre, entrant com a substitut d'Origi en una victòria 3-0 contra el Middlesbrough, i va jugar de titular de la lliga per primer cop en un empat 1-1 contra el Manchester United FC el 15 de gener de 2017. El 9 de maig de 2017 va ser elegit jugador jove de la temporada del Liverpool i més tard en aquell mes va ser nomenat pel premi al jugador de la temporada de la Premier League 2, encara que el va guanyar Oliver McBurnie de l'Swansea City. La temporada del seu debut va acabar havent jugat dotze partits en totes les competicions de l'equip.

#### Temporada 2017-2018

Abans de la temporada 2017-2018, Alexander-Arnold va signar un nou contracte a llarg termini amb el Liverpool. El 15 d'agost de 2017 va marcar el seu primer gol per l'equip, marcant d'un tir lliure en una victòria 2-1 contra l'equip de la Bundesliga Hoffenheim en la primera volta de les eliminatòries de la Lliga de Campions. En fent això, va esdevenir el tercer jugador més jove en marcar en el seu debut a Europa pel Liverpool, després de Michael Owen i David Fairclough. Durant la fase de grups de la competició, Alexander-Arnold va tornar a marcar en una victòria 7-0 contra el Maribor a la Lliga de Campions el 17 d'octubre, un resultat que va ser la victòria més àmplia en un partit fora de casa de la competició, i la victòria més àmplia fora de casa feta per un equip anglès. Posteriorment va marcar el seu primer gol a la Premier League pel Liverpool el Boxing Day, en una victòria 5-0 contra l'Swansea City a Anfield.
El 4 d'abril de 2018, Alexander-Arnold va esdevenir el jugador anglès més jove en ser titular d'un partit de quarts de finals de la Lliga de Campions i va fer un bon partit en una victòria 3-0 contra el Manchester City. La seva actuació va fer que fos elegit home del partit i va ser elogiat per la premsa per la seva habilitat per anul·lar l'extrem Leroy Sané. Va tornar a impressionar en el partit de tornada quan el Liverpool va eliminar el Manchester City en un resultat total de 5-1 i va poder accedir a les semifinals de la competició per primer cop en deu anys. El 10 de maig va ser recompensat per les seves actuacions domèstiques i europees quan va guanyar el premi al jugador jove de la temporada del Liverpool en la seva segona temporada. Més tard en aquell mes, va esdevenir el jugador més jove del Liverpool en ser titular d'una final de la Lliga de Campions contra el campió actual dues vegades, Reial Madrid. Encarregat de marcar Cristiano Ronaldo, va sortir-se'n admirablement encara que el Liverpool va perdre 3-1. L'1 de juliol, va ser nomenat Golden Boy juntament amb el seu company d'equip Woodburn i el jugador de l'acadèmia del Liverpool, Herbie Kane.

## Carrera internacional
### Seleccions juvenils d'Anglaterra

Alexander-Arnold ha representat Anglaterra en diversos nivells juvenils i va participar en la Copa del Món sub-17 de 2015 a Xile. El 7 d'octubre de 2016, va marcar dos gols per la selecció sub-19 d'Anglaterra en una victòria 3-1 contra Croàcia. Va tornar-ne a marcar dos el novembre en una derrota 3-2 contra Gal·les, encara que el seu primer gol va ser atribuït posteriorment com un gol en pròpia porta de Mark Harris, i el 24 de març de 2017 va tornar a marcar-ne dos en una derrota d'Espanya 3-0 que va assegurar la classificació de la selecció anglesa a la Copa d'Europa de la UEFA sub-19 de 2017. Tanmateix, no va jugar al torneig perquè el Liverpool va pactar amb Anglaterra que descansés per la següent temporada de lliga. Anglaterra va guanyar Portugal a la final i van guanyar el seu primer títol de la competició.
El mes següent, Alexander-Arnold va ser convocat per la selecció sub-21 d'Anglaterra per primer cop per la classificació de la Lliga de Campions de la UEFA sub-21 contra els Països Baixos i Letònia. Va debutar contra els Països Baixos el 5 de setembre, en una victòria 3-0 a Bournemouth.

### Selecció anglesa professional

El març de 2018, encara formant part de la selecció sub-21, Alexander-Arnold va ser invitat a entrenar-se amb la selecció professional per primer cop abans d'uns amistosos contra Itàlia i els Països Baixos. Va rebre la seva primera convocatòria el maig de 2018 quan va ser seleccionat per Gareth Southgate a l'equip de la Copa del Món de Futbol de 2018. El seu debut va ser el 7 de juny de 2018 quan va jugar un amistós abans del torneig contra Costa Rica, en una victòria 2-0 a Elland Road. Abans del partit, el Príncep Guillem, Duc de Cambridge, li va entrar la samarreta del partit. Alexander-Arnold va debutar a la competició el 28 de juny, en una derrota 1-0 contra Bèlgica després que els dos equips ja tinguessin assegurat accedir a la fase eliminatòria. En aconseguir això, va ser el quart menor de 20 anys que va jugar per Anglaterra a la Copa del Món.

## Vida personal

Alexander-Arnold és el nebot de l'exfutbolista del Reading i del Millwall, i de l'exsecretari del Manchester United John Alexander. La seva àvia maternal, Dooreen Carling, va ser la xicota de l'entrenador del Manchester United, Alex Ferguson, abans de traslladar-se a la ciutat de Nova York. Per ascendència, Alexander-Arnold podia jugar pels Estats Units. Té dos germans; Tyler, que té quatre anys més i Marcel, que en té tres menys.
Més enllà del futbol, Alexander-Arnold és l'ambaixador voluntari de la beneficència de Liverpool, An Hour for Others, que pretén proveir els membres no privilegiats de la comunitat amb el qual sigui, des de cistells amb menjar i joguines fins a lliçons de cuina i ciència. Ha donat suport a la beneficència des que la seva mare li ho ordenà quan era adolescent. Durant el seu temps a l'acadèmia del Liverpool, ell i el seu company d'equip Kris Owens van prometre donar suport a la iniciativa si cap dels dos aconseguia esdevenir futbolista professional.

## Estadístiques de carrera
### Equip

Actualitzat la temporada 2017-2018.
Partits i gols per equip, temporada i competició :
| Equip | Temporada | Lliga | Lliga | Lliga | Copa anglesa de futbol | Copa anglesa de futbol | Copa de la Lliga anglesa de futbol | Copa de la Lliga anglesa de futbol | Europa | Europa | Total | Total |
| Equip | Temporada | Lliga | Partits | Gols | Partits | Gols | Partits | Gols | Partits | Gols | Partits | Gols |
| Liverpool | 2016–17 | Premier League | 7 | 0 | 2 | 0 | 3 | 0 | — | — | 12 | 0 |
| Liverpool | 2017–18 | Premier League | 19 | 1 | 2 | 0 | 0 | 0 | 12 | 2 | 33 | 3 |
| Total de la carrera | Total de la carrera | Total de la carrera | 26 | 1 | 4 | 0 | 3 | 0 | 12 | 2 | 45 | 3 |
* ↑ Partits a la Lliga de Campions de la UEFA

### Internacional

Actualitzat el 28 de juny de 2018.
Partits i gols per selecció nacional i any :
| Selecció nacional | Any | Partits | Gols |
| Anglaterra | 2018 | 2 | 0 |
| Total | Total | 2 | 0 |

## Palmarès
### Liverpool FC

* 1 Campionat del Món de Clubs: 2019
* 1 Lliga de Campions de la UEFA: 2018-19
* 1 Supercopa d'Europa: 2019
* 1 Premier League: 2019-20
* 1 Copa anglesa: 2021-22
* 2 Copes de la Lliga anglesa: 2021-22, 2023-24
* 1 Community Shield: 2022
Individual
* Jugador jove de la temporada del Liverpool: 2016-2017 i 2017-2018.

## Referències

* ↑ «England - T. Alexander-Arnold - Profile with news, career statistics and history - Soccerway» (en anglès). [Consulta: 7 juliol 2018].
* ↑ «Trent Alexander-Arnold Profile, News & Stats | Premier League» (en anglès). [Consulta: 7 juliol 2018].
* ↑ «T. Alexander-Arnold: Summary». Perform Group. [Consulta: 2 juny 2018].
* ↑ «Trent Alexander-Arnold: Overview». Premier League. [Consulta: 21 desembre 2017].
* ↑ Hogg, Marcus «Who is Trent Alexander-Arnold? All you need to know about Liverpool youngster». mirror, 15-01-2017.
* ↑ Kelly, Andy «Trent Alexander-Arnold is happy, dreaming and a committed defender». liverpoolecho, 28-11-2017.
* ↑ «Trent Alexander-Arnold: Liverpool's local boy on family values & shining on world stage» (en anglès). BBC Sport, 11-05-2018.
* ↑ «Liverpool FC», 05-05-2017. Arxivat de l'original el 2017-05-05. [Consulta: 7 juliol 2018].
* ↑ Joyce, Paul «Liverpool boss Jurgen Klopp set to unleash young stars in EFL Cup clash with Tottenham» (en anglès). Express.co.uk, 25-10-2016.
* ↑ Pearce, James «Alexander-Arnold exclusive on how his LFC dream came true». liverpoolecho, 05-05-2017.
* ↑ Pearce, James «Exclusive: Pep Lijnders on the best signing Liverpool can make». liverpoolecho, 12-05-2017.
* ↑ Joyce, Paul «Liverpool prodigy set to make debut against Tottenham after endorsement from Gerrard» (en anglès). Express.co.uk, 24-10-2016.
* ↑ «Liverpool FC». Liverpool FC.
* ↑ «Alexander-Arnold hopeful of Reds chance». ESPN.com.
* ↑ «Liverpool 2-1 Tottenham Hotspur» (en anglès). BBC Sport, 25-10-2016.
* 1 2 «Liverpool's Alexander-Arnold's Utd family ties». ESPN.com.
* ↑ «EFL Cup release official team of the week... Liverpool starlet makes the cut» (en anglès). Dailystar.co.uk, 28-10-2016.
* ↑ «Trio commit long-term futures to LFC by signing new deals». Liverpool FC.
* ↑ «Liverpool v Leeds video, highlights: Woodburn goal, reaction, Trent Alexander-Arnold and Jamie Carragher mascot» (en anglès). Fox Sports, 30-11-2016.
* ↑ Storey, Daniel «16 Conclusions: EFL Cup quarter-finals - Football365» (en anglès). Football365, 01-12-2016.
* ↑ «Lallana leads Liverpool to 3-0 win at Boro». ESPN.com.
* ↑ «Zlatan Ibrahimovic to the rescue as Manchester United fight back to claim point against Liverpool - Independent.ie» (en anglès). Independent.ie.
* 1 2 Doyle, Ian «Liverpool Players' Awards LIVE - updates from Anfield». liverpoolecho, 09-05-2017.
* ↑ Doyle, Ian «Trent and Woodburn up for award – but where's Wilson?». liverpoolecho, 20-05-2017.
* ↑ «McBurnie named PL2 Player of the Season» (en anglès). Premier League.
* 1 2 Kelly, Andy «Why Trent Alexander-Arnold is not at Euros with England sub-19s». liverpoolecho, 03-07-2017.
* ↑ «Trent Alexander-Arnold signs new long-term LFC deal». Liverpool FC.
* ↑ «Hoffenheim 1-2 Liverpool» (en anglès). BBC Sport, 15-08-2017.
* ↑ LFChistory.net. «Youngest debut goalscorers - LFChistory - Stats galore for Liverpool FC!». [Consulta: 7 juliol 2018].
* ↑ «Liverpool record Champions League firsts with seven-goal mauling of Maribor | Goal.com» (en anglès). Goal.com.
* ↑ Bascombe, Chris; Bull, J. J. «Liverpool 5 Swansea City 0: Roberto Firmino stars in five-goal rout of Swans» (en anglès). The Telegraph, 26-12-2017. ISSN: 0307-1235.
* ↑ «Why Trent Alexander-Arnold's Liverpudlian roots mean so much in football's era of the global village» (en anglès). The Independent.
* ↑ «Liverpool 3-0 Man City: Player Ratings» (en anglès). This Is Anfield, 04-04-2018.
* ↑ «'It means everything' - Trent on semi-final buzz». Liverpool FC.
* 1 2 Prenderville, Liam «Salah makes frantic dash to London after Liverpool Players Awards event». mirror, 10-05-2018.
* ↑ «Champions League Final: Player Ratings From Real Madrid's 3-1 Win Over Liverpool» (en anglès). 90min.in, 27-05-2018. Arxivat de l'original el 2019-06-17 [Consulta: 7 juliol 2018].
* ↑ Taylor, Daniel. «Real Madrid win Champions League as brilliant Bale sinks Liverpool» (en anglès), 26-05-2018. [Consulta: 7 juliol 2018].
* ↑ «Liverpool trio nominated for 2018 Golden Boy award». Liverpool FC.
* ↑ Association, The Football. «Trent's rise» (en anglès). [Consulta: 7 juliol 2018].
* ↑ Association, The Football. «A mixed bag for Young Lions overseas on Friday» (en anglès). [Consulta: 7 juliol 2018].
* ↑ Association, The Football. «A brace from Liverpool's Trent Alexander-Arnold not enough to rescue a draw in Bangor» (en anglès). [Consulta: 7 juliol 2018].
* ↑ Association, The Football. «England sub-19s 3-0 Spain» (en anglès). [Consulta: 7 juliol 2018].
* ↑ Ames, Nick. «England win European Under-19 Championship as youth shines again» (en anglès), 15-07-2017. [Consulta: 7 juliol 2018].
* ↑ «Alexander-Arnold earns first England sub-21s call-up» (en anglès). This Is Anfield, 24-08-2017.
* ↑ Fisher, Ben. «England Under-21s serve up exhilarating fare in easy victory over Latvia» (en anglès), 05-09-2017. [Consulta: 7 juliol 2018].
* ↑ «Trent trains with senior England squad». Liverpool FC.
* ↑ «England World Cup squad: Trent Alexander-Arnold in 23-man squad» (en anglès). BBC Sport, 16-05-2018.
* ↑ «World Cup warm-up match: England 2-0 Costa Rica» (en anglès). BBC Sport, 07-06-2018.
* ↑ Johnson, Jamie «Prince William visits England squad and presents Trent Alexander-Arnold with his match shirt» (en anglès). The Telegraph, 07-06-2018. ISSN: 0307-1235.
* ↑ «England vs Belgium: Liverpool teenager Trent Alexander-Arnold joins exclusive World Cup club | Goal.com» (en anglès). Goal.com.
* ↑ «Man Utd News | Team news, injury updates, transfers, new signings» (en anglès). [Consulta: 7 juliol 2018].
* 1 2 «At Global Clubs, Local Players Serve as Connective Tissue» (en anglès). The New York Times.
* ↑ «The making of a man: Trent Alexander-Arnold's journey from Crosby to Kiev» (en anglès). The Independent.
* ↑ «Trent Alex-Arnold | Football Stats | Liverpool | Season 2016/2017 | Soccer Base». [Consulta: 7 juliol 2018].
* ↑ «Trent Alex-Arnold | Football Stats | Liverpool | Season 2017/2018 | Soccer Base». [Consulta: 7 juliol 2018].
* ↑ Strack-Zimmermann, Benjamin. «Trent Alexander-Arnold» (en anglès). [Consulta: 7 juliol 2018].
* ↑ «World Cup 2018: England lose 1-0 to Belgium in final group game» (en anglès). BBC Sport, 28-06-2018.

## Enllaços externs

* Perfil de Trent Alexander-Arnold al lloc web oficial del Liverpool FC
* Perfil de Trent Alexander-Arnold al lloc web de Football Association
* Trent Alexander-Arnold a Soccerbase
Trent Alexander-Arnold amb la selecció anglesa - Plantilles de navegació :
Selecció de futbol d'Anglaterra – Copa del Món de Futbol 2018
1 Pickford •
2 Walker •
3 Rose •
4 Dier •
5 Stones •
6 Maguire •
7 Lingard •
8 Henderson •
9 Kane  •
10 Sterling •
11 Vardy •
12 Trippier •
13 Butland •
14 Welbeck •
15 Cahill •
16 Jones •
17 Delph •
18 Young •
19 Rashford •
20 Alli •
21 Loftus-Cheek •
22 Alexander-Arnold •
23 Pope •
Entrenador: Southgate
Selecció de futbol d'Anglaterra – Copa del Món de Futbol 2022
1 Pickford •
2 Walker •
3 Shaw •
4 Rice •
5 Stones •
6 Maguire •
7 Grealish •
8 Henderson •
9 Kane  •
10 Sterling •
11 Rashford •
12 Trippier •
13 Pope •
14 Phillips •
15 Dier •
16 Coady •
17 Saka •
18 Alexander-Arnold •
19 Mount •
20 Foden •
21 White •
22 Bellingham •
23 Ramsdale •
24 Wilson •
25 Maddison •
26 Gallagher •
Entrenador: Southgate
Selecció de futbol d'Anglaterra – Eurocopa 2024
1 Pickford •
2 Walker •
3 Shaw •
4 Rice •
5 Stones •
6 Guéhi •
7 Saka •
8 Alexander-Arnold •
9 Kane  •
10 Bellingham •
11 Foden •
12 Trippier •
13 Ramsdale •
14 Konsa •
15 Dunk •
16 Gallagher •
17 Toney •
18 Gordon •
19 Watkins •
20 Bowen •
21 Eze •
22 Gomez •
23 Henderson •
24 Palmer •
25 Wharton •
26 Mainoo •
Entrenador: Southgate :